ai4bharat/Pralekha huggingface dataset:
પ્રધાનમંત્રીનું કાર્યાલય
ભારત-બાંગ્લાદેશ વર્ચ્યુઅલ દ્વિપક્ષીય શિખર સંમેલનમાં પ્રધાનમંત્રીનું પ્રારંભિક નિવેદન
મહોદયા, પ્રધાનમંત્રી શેખ હસીનાજી, નમસ્કાર!
बिजोय दिबशेर औनेक औनेक ओभीनोंदन आर पोश पार्बोनेर शुबेच्छा !
આજે આખું વિશ્વ વર્ચુઅલ સમિટ કરી રહ્યું છે. પરંતુ આ માધ્યમ તમારા અને મારા માટે નવું નથી. આપણે ઘણા વર્ષોથી વિડિયો દ્વારા વાતચીત કરી રહ્યા છીએ.
ઘણી વખત આપણે વિડિયો દ્વારા પ્રોજેક્ટ્સનું લોકાર્પણ અને ઉદ્ઘાટન પણ કર્યું છે.
મહાનુભાવ,
વિજય દિવસ પછી તરત જ આજની આપણી મુલાકાત વધુ વિશેષ મહત્વ ધરાવે છે.
મુક્તિ વિરોધી દળો પર વિજય દિવસ તરીકે બાંગ્લાદેશની ઐતિહાસિક જીતને તમારી સાથે ઉજવવી અમારા માટે ગર્વની વાત છે.
આજે જ્યારે બાંગ્લાદેશ આઝાદીના ઓગણપચાસમાં વર્ષની ઉજવણી કરી રહ્યું છે, ત્યારે હું બંને દેશના શહીદોને શ્રદ્ધાંજલિ અર્પણ કરું છું જેમણે પોતાના જીવનું બલિદાન આપ્યું છે.
વિજય દિવસ નિમિત્તે ગઈ કાલે મેં ભારતના રાષ્ટ્રીય સમર સ્મારક ખાતે શ્રદ્ધાંજલિ અર્પણ કરી. અને ‘સ્વર્ણિમ વિજય મશાલ’ પ્રજ્વલિત કરી.
આ ચાર 'વિજય મશાલ' આખા ભારતમાં પ્રવાસ કરશે, આપણા શહીદોના ગામડે-ગામડે ભ્રમણ કરશે.
16 ડિસેમ્બરથી આપણે 'સ્વર્ણિમ વિજય વર્ષ' ઉજવી રહ્યા છીએ, જેમાં સમગ્ર ભારતમાં ઘણા કાર્યક્રમો યોજવામાં આવશે.
મહાનુભાવ,
‘મુજીબ બર્ષો’ નિમિત્તે બધા ભારતીય વતી હું તમને અભિનંદન આપું છું.
આવતા વર્ષે બાંગ્લાદેશની મુલાકાત લેવા આમંત્રણ આપવા બદલ આભાર. તમારી સાથે બંગબંધુને શ્રદ્ધાંજલિ અર્પણ કરવી મારા માટે ગર્વની વાત બની રહેશે.
મહાનુભાવ,
બાંગ્લાદેશ અમારી નેબરહુડ ફર્સ્ટ નીતિનો મુખ્ય આધારસ્તંભ છે. બાંગ્લાદેશ સાથેના સંબંધોને વધુ મજબૂત અને ઘનિષ્ઠ બનાવવાની મારી પ્રથમ દિવસથી જ વિશેષ પ્રાથમિકતા રહી છે.
તે સાચું છે કે વૈશ્વિક રોગચાળાને લીધે આ વર્ષ પડકારજનક રહ્યું છે.
પરંતુ આ સંતોષની વાત છે કે આ મુશ્કેલ સમયમાં ભારત અને બાંગ્લાદેશનો સારો સહયોગ રહ્યો.
પછી ભલે તે દવાઓ અથવા તબીબી ઉપકરણોમાં હોય, અથવા આરોગ્ય વ્યવસાયિકો સાથે કામ કરવાનું હોય. આપણી વચ્ચે રસી ક્ષેત્રે પણ સારો સહયોગ જળવાઈ રહ્યો છે. અમે આ સંદર્ભે તમારી જરૂરિયાતોનું વિશેષ ધ્યાન પણ રાખીશું.
SAARC માળખા હેઠળ બાંગ્લાદેશના યોગદાન બદલ હું તમારો આભાર માનું છું.
આરોગ્ય સિવાય આ વર્ષે આપણી વિશેષ ભાગીદારી નિશ્ચિતરૂપે અન્ય ક્ષેત્રોમાં પણ આગળ વધી રહી છે.
અમે જમીન સરહદના વેપારમાં અવરોધો ઘટાડ્યા. બંને દેશો વચ્ચે કનેક્ટિવિટીમાં વધારો કર્યો છે તથા નવા સાધનોને ઉમેર્યા છે.
આ બધી બાબતો આપણા સંબંધોને વધુ મજબૂત બનાવવાના આપણા ઇરાદાને પ્રતિબિંબિત કરે છે.
મહાનુભાવ,
"મુજીબ ચિરંતર" – બંગબંધુનો સંદેશ શાશ્વત છે. અને આ ભાવનાથી જ આપણે તેમના વારસોનું સન્માન કરીએ છીએ.
તમારા ઉત્તમ નેતૃત્વમાં બંગબંધુનો વારસો સ્પષ્ટપણે પ્રતિબિંબિત થાય છે. ઉપરાંત, આપણા દ્વિપક્ષીય સંબંધો પ્રત્યેની તમારી વ્યક્તિગત પ્રતિબદ્ધતા સ્પષ્ટ છે.
મારા માટે ગૌરવની વાત છે કે આજે તમારી સાથે બંગબંધુના સન્માનમાં ટપાલ ટિકિટનું વિમોચન અને બાપુ અને બંગબંધુ ઉપર ડિજિટલ પ્રદર્શનીનું ઉદઘાટન કરવાની તક મળી રહી છે. હું આશા રાખું છું કે બાપુ અને બંગબંધુનું પ્રદર્શન આપણા યુવાનોને પ્રેરણા આપશે, આમાં વિશેષ વિભાગ કસ્તુરબા ગાંધીજી અને પૂજ્ય બંગમાતાજીને પણ સમર્પિત કરવામાં આવ્યા છે.
મહાનુભાવ,
હવે હું તમારા પ્રારંભિક નિવેદનને આમંત્રિત કરવા માંગુ છું.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી આવતીકાલે અષાઢ પૂર્ણિમા-ધમ્મ ચક્ર દિન કાર્યક્રમમાં સંદેશો આપશે
પ્રધાનમંત્રી શ્રી નરેન્દ્ર મોદી આવતીકાલે 24 જુલાઈ, 2021ના રોજ સવારે 8.30 વાગ્યા આસપાસ અષાઢ પૂર્ણિમા-ધમ્મ ચક્ર દિન કાર્યક્રમમાં તેમનો સંદેશો શેર કરશે.
પ્રધાનમંત્રીએ એક ટ્વીટમાં કહ્યું હતું, ‘આવતીકાલે સવારે 8.30 વાગ્યા આસપાસ, 24 જુલાઈના રોજ, હું અષાઢ પૂર્ણિમા-ધમ્મ ચક્ર દિવસના કાર્યક્રમમાં મારો સંદેશો શેર કરીશ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમ 12મી એપ્રિલે રાજસ્થાનની પ્રથમ વંદે ભારત એક્સપ્રેસને લીલી ઝંડી આપશે
દિલ્હી કેન્ટને જોડતી ટ્રેનમાં, આ જ રૂટ પર દોડતી શતાબ્દી એક્સપ્રેસની સરખામણીમાં અજમેર સુધીની મુસાફરી 60 મિનિટ વધુ ઝડપી હશે
અજમેર-દિલ્હી કેન્ટ. વંદે ભારત એક્સપ્રેસ હાઇ રાઇઝ ઓવરહેડ ઇલેક્ટ્રિક  પ્રદેશ પર વિશ્વની પ્રથમ સેમી હાઇ સ્પીડ પેસેન્જર ટ્રેન હશે
પ્રધાનમંત્રી શ્રી નરેન્દ્ર મોદી 12મી એપ્રિલ, 2023ના રોજ સવારે 11 વાગ્યે રાજસ્થાનની પ્રથમ વંદે ભારત એક્સપ્રેસ ટ્રેનને વીડિયો કોન્ફરન્સિંગ દ્વારા લીલી ઝંડી બતાવશે. ઉદઘાટન ટ્રેન જયપુર અને દિલ્હી કેન્ટ રેલવે સ્ટેશન વચ્ચે દોડશે. આ વંદે ભારત એક્સપ્રેસની નિયમિત સેવા 13મી એપ્રિલ, 2023થી શરૂ થશે અને જયપુર, અલવર અને ગુડગાંવ ખાતે સ્ટોપ સાથે અજમેર અને દિલ્હી કેન્ટ વચ્ચે ચાલશે.
નવી વંદે ભારત એક્સપ્રેસ દિલ્હી કેન્ટ અને અજમેર 5 કલાક 15 મિનિટમાં વચ્ચેનું અંતર કાપશે. આ જ રૂટની હાલની સૌથી ઝડપી ટ્રેન, શતાબ્દી એક્સપ્રેસ, દિલ્હી કેન્ટથી અજમેર સુધી 6 કલાક 15 મિનિટ લે છે. આમ, નવી વંદે ભારત એક્સપ્રેસ એ જ રૂટ પર દોડતી હાલની સૌથી ઝડપી ટ્રેનની સરખામણીમાં 60 મિનિટ વધુ ઝડપી હશે.
અજમેર-દિલ્હી કેન્ટ. વંદે ભારત એક્સપ્રેસ હાઈ રાઈઝ ઓવરહેડ ઈલેક્ટ્રિક  પ્રદેશ પર વિશ્વની પ્રથમ સેમી હાઈ સ્પીડ પેસેન્જર ટ્રેન હશે. આ ટ્રેન પુષ્કર, અજમેર શરીફ દરગાહ વગેરે સહિત રાજસ્થાનના મુખ્ય પ્રવાસન સ્થળોની કનેક્ટિવિટી સુધારશે. વિસ્તૃત કનેક્ટિવિટી આ પ્રદેશમાં સામાજિક-આર્થિક વિકાસને પણ વેગ આપશે.
YP/GP/JD
(
આંકડાશાસ્ત્ર અને કાર્યક્રમ અમલીકરણ મંત્રાલય
કેન્દ્રીય સાંખ્યિકી અને કાર્યક્રમ અમલીકરણ તથા યોજના રાજ્ય મંત્રી એ સાંખ્યિકી દિવસ 2019નું ઉદ્ઘાટન કર્યું
સાંખ્યિકી દિવસનો વિષયઃ સતત વિકાસ લક્ષ્ય 
સાંસદ સ્થાનિક ક્ષેત્ર વિકાસ યોજના તથા સતત વિકાસ લક્ષ્યના નવા વેબ પોર્ટલનં અનાવરણ કરવામાં આવ્યું
સતત વિકાસ લક્ષ્ય પર બેસલાઇન રિપોર્ટ પ્રસિદ્ધ કરવામાં આવ્યો
કેન્દ્રીય સાંખ્યિકી અને કાર્યક્રમ અમલીકરણ તથા યોજના રાજ્ય મંત્રી એ આજે  નવી દિલ્હીમાં સાંખ્યિકી દિવસ 2019નું ઉદ્ઘાટન કર્યું હતું. આ પ્રસંગે પ્રધાનમંત્રીની આર્થિક સલાહકાર પરિષદ તથા ભારતીય સાંખ્યિકી સંસ્થાનાં અધ્યક્ષ ડૉ. બિબેક દેબ્રોય અને સાંખ્યિકી મંત્રાલયનાં મુખ્ય સહ-સચિવ આંકડાશાસ્ત્રી શ્રી પ્રવીણ શ્રીવાસ્તવ સહિત કેન્દ્ર અને રાજ્ય સરકારોનાં ઘણાં વરિષ્ઠ અધિકારીઓ અને અન્ય હિતધારકો પણ ઉપસ્થિત હતાં.
સાંખ્યિકી દિવસનાં પ્રસંગે આઈઆઈટી કાનપુરનાં એસોસિએટ પ્રોફેસર ડૉ. શુભ્રશંકર ધરને સાંખ્યિકી ક્ષેત્રમાં એમનાં ઉલ્લેખનીય યોગદાન માટે પ્રોફેસર સી આર રાવ પુરસ્કાર 2019થી સન્માનિત કરવામાં આવ્યાં હતાં. સાંખ્યિકી બાબતો સાથે સંબંધિત વિષયો પર અનુસ્નાતક વિદ્યાર્થીઓ માટે આયોજિત કરવામાં આવેલા ‘ઓન ધ સ્પોટ’ તત્ક્ષણ નિબંધ સ્પર્ધાનાં વિજેતાઓને પણ આ પ્રસંગે પર સન્માનિત કરવામાં આવ્યાં હતાં. કાર્યક્રમ દરમિયાન સતત વિકાસ લક્ષ્યાંકો પર આધારિત એક શોર્ટ ફિલ્મ પ્રદર્શિત કરવામાં આવી હતી, જેમાં સમગ્ર વિકાસ માટે સામાજિક, આર્થિક અને પર્યાવરણ સાથે સંબંધિત કામગીરીઓને પણ સમન્વિત કરવા ભારતની કટિબદ્ધતાને દર્શાવવામાં આવી હતી.
આ પ્રસંગે સાંસદ સ્થાનિક ક્ષેત્ર વિકાસ યોજના તથા સતત વિકાસ લક્ષ્યનાં નવા વેબ પોર્ટલનું અનાવરણ કરવામાં આવ્યું હતું. આ યોજના મેનેજમેન્ટ સંસ્થા દ્વારા પ્લાનિંગ મેનેજમેન્ટની રીતોને શ્રેષ્ઠ બનાવવા તથા સતત વિકાસ લક્ષ્યાંકની બેસલાઇન રિપોર્ટ પણ જાહેર કરવામાં આવ્યો હતો.
શ્રી સિંહે પોતાનાં સંબોધનમાં નીતિઓ અને નિર્ણયો માટે સંપૂર્ણ આંકડાઓનું મહત્ત્વ અને જરૂરિયાતને રેખાંકિત કરવામાં આવી હતી. તેમણે કહ્યું હતું કે, સાંખ્યિકી અને કાર્યક્રમ અમલીકરણ મંત્રાલય સંપૂર્ણપણે પારદર્શક રીતે સત્તાવાર સાંખ્યિકી ડેટાની ગુણવત્તા સુધારવા માટે પ્રતિબદ્ધ છે.
તેમણે જણાવ્યું કે, સતત વિકાસ લક્ષ્યાંકોની પ્રાપ્તિની દિશામાં થયેલી પ્રગતિ પર નજરરાખવા એક મજબૂત ડેટાબેઝ હોવો જરૂરી છે. આંકડાશાસ્ત્રીઓ અને સંશોધનકર્તાઓ દ્વારા રાષ્ટ્રીય સાંખ્યિકી વ્યવસ્થામાં સુધારાનાં યોગદાનની પ્રશંસા કરીને કેન્દ્રીય મંત્રીએ કહ્યું હતું કે, તેમનું મંત્રાલય કેન્દ્ર સરકાર, રાજ્ય સરકારો અને એમની સંસ્થાઓમાં કામ કરનાર આંકડાશાસ્ત્રીઓનાં ઉત્કૃષ્ટ યોગદાન તથા પ્રશંસનીય કાર્યોને ઓળખ આપવા અને સન્માનિત કરવા માટે પ્રોફેસર પી સી મહાલાનોબિસ રાષ્ટ્રીય પુરસ્કારની શરૂઆત કરશે.
સરકાર, રોજિંદાં જીવનમાં આંકડાઓનાં ઉપયોગને લોકપ્રિય બનાવવા અને નીતિઓને તૈયાર કરવામાં સાંખ્યિકી મહત્ત્વ પ્રત્યે જનતાને જાગૃત કરવા માટે દર વર્ષે સાંખ્યિકી દિવસ ઉજવે છે.
આ દિવસ રાષ્ટ્રીય સાંખ્યિકી વ્યવસ્થાની સ્થાપનામાં પ્રોફેસર પી સી મહાલાનોબિસનાં અમૂલ્ય યોગદાનનાં સન્માનમાં એમની જયંતી પર દર વર્ષે 29 જૂનનાં રોજને ઉજવવામાં આવે છે. સતત વિકાસ લક્ષ્યાંકોની પ્રાપ્તિ માટેની ભારતની કટિબદ્ધતાને ધ્યાનમાં રાખીને આ વર્ષે સાંખ્યિકી દિવસનો મુખ્ય વિષય સતત વિકાસ લક્ષ્ય રાખવામાં આવ્યો છે.
રાષ્ટ્રીય સાંખ્યિકી કાર્યાલયનાં ફિલ્ડ ઓફિસો, રાજ્ય સરકારો અને યુનિવર્સિટીઓ/વિભાગોએ પણ સાંખ્યિકી દિવસ 2019નાં પ્રસંગે સેમિનાર, સંમેલન, વાદવિવાદ, પ્રશ્રોત્તરી કાર્યક્રમ, વ્યાખ્યાન અને નિબંધ સ્પર્ધા વગેરેનું પણ આયોજન કર્યું હતું.
RP
(Visitor Counter : 168
કૃષિ મંત્રાલય
કેબિનેટે પ્રાઇસ સપોર્ટ સ્કીમ અને પ્રાઇસ સ્ટેબિલાઇઝેશન ફંડ હેઠળ ખરીદેલા ચણાના નિકાલ અને PSS હેઠળ તુવેર, અડદ અને મસુરના સંદર્ભમાં હાલની 25% થી 40% સુધીની જથ્થાની પ્રાપ્તિ મર્યાદા વધારવાની મંજૂરી આપી
આ યોજનાના અમલીકરણ માટે રૂ. 1200 કરોડનો ખર્ચ થશે
15 લાખ મેટ્રિક ટન ચણા સોર્સિંગ રાજ્યની ઇશ્યૂ કિંમત પર પ્રતિ કિલો 8 રૂ.ના ડિસ્કાઉન્ટ પર ઓફર કરે છે.
આ કઠોળનો ઉપયોગ કલ્યાણકારી યોજનાઓ/કાર્યક્રમોમાં રાજ્યો/કેન્દ્રશાસિત પ્રદેશો કરે છે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ પ્રાઈસ સપોર્ટ સ્કીમ  હેઠળ મેળવેલા કઠોળના સ્ટોકમાંથી વિવિધ કલ્યાણકારી યોજનાઓ માટે ઉપયોગમાં લેવાતા રાહત દરે ચણા ના નિકાલને મંજૂરી આપી છે. અને પ્રાઇસ સ્ટેબિલાઇઝેશન ફંડ , અને PSS હેઠળ તુવેર, અડદ અને મસુરના સંદર્ભમાં હાલના 25% થી 40% સુધીની પ્રાપ્તિની મર્યાદામાં વધારો કર્યો છે.
આ માન્ય યોજના હેઠળ, રાજ્યો/કેન્દ્રશાસિત પ્રદેશોની સરકારને વહેલા તે પહેલા સેવાના ધોરણે સોર્સિંગ રાજ્યની ઇશ્યૂ કિંમત પર કિલો દીઠ 8રૂ.ના ડિસ્કાઉન્ટ પર 15 લાખ મેટ્રિક ટન ચણા ઉપાડવાની ઓફર કરવામાં આવી છે. રાજ્યો/કેન્દ્રશાસિત પ્રદેશો તેમના રાજ્યો/કેન્દ્રશાસિત પ્રદેશોમાં તેમની વિવિધ કલ્યાણ યોજનાઓ/કાર્યક્રમો જેમ કે મધ્યાહન ભોજન, જાહેર વિતરણ વ્યવસ્થા, સંકલિત બાળ વિકાસ કાર્યક્રમો  વગેરેમાં આ કઠોળનો ઉપયોગ કરે છે. આ 12 મહિનાના સમયગાળા માટે અથવા ચણાના 15 લાખ મેટ્રિક ટન સ્ટોકના સંપૂર્ણ નિકાલ સુધી બેમાંથી જે વહેલું હોય ત્યાં સુધી એક વખતનું વિતરણ હશે. સરકાર આ યોજનાના અમલીકરણ માટે 1200 કરોડ રુપિયાનો ખર્ચ કરશે.
આ નિર્ણયો રાજ્યો/કેન્દ્રશાસિત પ્રદેશોને વિવિધ કલ્યાણકારી યોજનાઓ જેવી કે પીડીએસ, મધ્યાહન ભોજન યોજનાઓ વગેરેમાં ચણાનો ઉપયોગ કરવા સક્ષમ બનાવશે ઉપરાંત વેરહાઉસની જગ્યા ઉપલબ્ધ કરાવશે, જે ભાવ સહાય યોજના હેઠળ ખરીદવામાં આવેલા નવા સ્ટોકને સમાવવા માટે આગામી રવી સિઝનમાં જરૂરી હોઈ શકે છે. ખેડૂતોને કઠોળના લાભકારી ભાવ મેળવવામાં મદદ કરશે ઉપરાંત, વધુ ખેડૂતોને વધુ રોકાણ કરીને આવા કઠોળ ઉગાડવા માટે પ્રોત્સાહિત કરશે અને તેમની પેદાશના વળતરરૂપ ભાવ મેળવવામાં મદદ કરશે. વધુમાં, આ આપણા દેશમાં આવા કઠોળની આત્મનિર્ભરતા હાંસલ કરવામાં પણ મદદ કરશે.
તાજેતરના સમયમાં દેશમાં ખાસ કરીને છેલ્લા ત્રણ વર્ષમાં ચણા નું સર્વકાલીન ઉચ્ચ ઉત્પાદન જોવા મળ્યું છે. ભાવ આધાર યોજના હેઠળ ભારત સરકારે રવિ 2019-20, 2020-21 અને 2021-22 દરમિયાન ચણાની રેકોર્ડ ખરીદી કરી છે. આ કારણે આગામી રવી સિઝનમાં પણ પીએસએસ અને પીએસએફ હેઠળ સરકાર પાસે 30.55 લાખ મેટ્રિક ટન ચણા ઉપલબ્ધ છે, ચણાનું ઉત્પાદન સારું રહેવાની ધારણા છે. 22-23 દરમિયાન ચણાના લઘુત્તમ ટેકાના ભાવમાં વધારા સાથે આનાથી પ્રાઇસ સપોર્ટ સ્કીમ હેઠળ વધારાની ખરીદી કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળને પરિવહન શિક્ષણમાં સહકાર વિકસાવવા માટે ભારત અને રશિયા વચ્ચે થયેલા એમઓયુની જાણકારી આપવામાં આવી; રેલવેનાં ક્ષેત્રમાં ટેકનિકલ સહકાર પર ભારત અને જોઇન્ટ સ્ટોક કંપની ‘રશિયન રેલવેઝ’ વચ્ચે એમઓસી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને રશિયા સાથે 5 ઓક્ટોબર, 2018નાં રોજ થયેલી નીચેના બે સમજૂતી કરાર  અને સહકારની સમજૂતી ની જાણકારી આપવામાં આવી છે.
- પરિવહન શિક્ષણમાં સહકાર વિકસાવવા માટે રશિયાનાં પરિવહન મંત્રાલય સાથે એમઓયુ
- રેલવેનાં ક્ષેત્રમાં ટેકનિકલ સહકાર પર જોઇન્ટ સ્ટોક કંપની ‘રશિયન રેલવેઝ’  સાથે એમઓસી.
એમઓયુ/એમઓસી ભારતીય રેલવે માટે રેલવે ક્ષેત્રમાં નવીનત્તમ વિકાસ અને જ્ઞાનનું આદાન-પ્રદાન કરવા અને વહેંચવા ભારતીય રેલવે માટે મંચ પૂરું પાડે છે. એમઓયુ/એમઓસી ચોક્ક્સ ટેકનોલોજી ક્ષેત્રો અને જાણકારી વહેંચવા અન્ય આદાન-પ્રદાન પર કેન્દ્રીત તાલીમ અને સેમિનારો/કાર્યશાળાઓનું આયોજન કરવાની, અહેવાલ અને ટેકનિકલ દસ્તાવેજો વહેંચવાની તથા ટેકનિકલ નિષ્ણાતોની અદલા-બદલી કરવાની સુવિધા આપે છે.
આ એમઓયુ પરિવહન શિક્ષણનાં વિકાસ માટે પ્રાથમિકતાનાં ક્ષેત્રોમાં સહકાર વિકસાવવાનો માર્ગ મોકળો કરશે. એમઓયુ આ ક્ષેત્રમાં ચોક્કસ દરખાસ્તોની તૈયારી માટે સક્ષમ બનાવશે, જેમાં વેપાર-આર્થિક, વૈજ્ઞાનિક-ટેકનિકલ અને સાંસ્કૃતિક સહકાર પર આંતરસરકારી રશિયન-ભારતીય પંચનાં માળખાગત કાર્યની અંદર તેનો અમલ સામેલ છે.
એમઓસી નીચેનાં ક્ષેત્રોમાં ટેકનિકલ સહકારને સક્ષમ બનાવશેઃ
- નાગપુર-સિકંદરાબાદ સેક્શનનાં શક્ય એક્સટેન્શન સાથે 200 કિલોમીટર પ્રતિ કલાક ની ઝડપ સુધી પેસેન્જર ટ્રેનોને દોડાવવા આ સેક્શનનું અપગ્રેડેશન કરવા માટેનાં પ્રોજેક્ટનો અમલ, જેનાં ભારતીય રેલવે  નેટવર્કની અન્ય દિશાઓ સામેલ છે;
- પ્રાદેશિક સ્તરે, ડિવિઝનલ રેલવે અને/અથવા અપર નેટવર્કનાં સ્તર પર ભારતીય રેલવેની તમામ ઝોનલ રેલવેને એક કરવા મિશ્ર ટ્રાફિકનું વ્યવસ્થાપન કરવા સિંગલ ટ્રાફિક કન્ટ્રોલ સેન્ટરનો અમલ;
- સંયુક્ત ઉત્પાદનનું કસ્ટમાઇઝેશન, ઓર્ગેનાઇઝેશન તથા સ્પર્ધાત્મક સિગ્નલિંગ અને ઇન્ટરલોકિંગ સિસ્ટમનો અમલ;
- સેમી હાઈ સ્પીડ અને એનાથી વધારે ઝડપ ધરાવતી ટ્રેનો માટે ટર્નઆઉટ સ્વિચનું લોકલાઇઝેશન અને પુરવઠો;
- ઉચ્ચ શૈક્ષણિક સંસ્થાઓનાં સંબંધમાં રશિયન રેલવેનાં જોડાણ સાથે ભારતીય રેલવેનાં કર્મચારીઓને તાલીમ અને અત્યાધુનિક લાયકાતમાં સુધારો;
- ફ્રેઇટ કાર્ગો કામગીરીમાં શ્રેષ્ઠ કામગીરી; અને
- ભારતમાં મલ્ટિ મોડલ ટર્મિનલ્સનો સંયુક્ત ધોરણે વિકાસ.
પૃષ્ઠભૂમિ:
રેલવે મંત્રાલયે જુદા-જુદા દેશોની સરકારો અને રાષ્ટ્રીય રેલવે સાથે રેલવે ક્ષેત્રમાં ટેકનિકલ સહકાર માટે એમઓયુ/એમઓસી કર્યા છે. સહકાર માટે ઓળખ કરાયેલા ક્ષેત્રોમાં હાઈ સ્પીડ રેલ, હાલનાં રુટની સ્પીડ વધારવી, આંતરરાષ્ટ્રીય દરજ્જાનાં સ્ટેશનોનો વિકાસ, વધારે માલસમાનનું વહન કરવું અને રેલવેનાં માળખાનું આધુનિકીકરણ વગેરે સામેલ છે. પારસ્પરિક હિતોમાં રેલવે ટેકનોલોજી અને કામગીરીઓ, જાણકારીની વહેંચણી, ટેકનિકલ મુલાકાતો, તાલીમ અને સેમિનાર તથા કાર્યશાળા જેવી પ્રવૃત્તિઓમાં વિકાસ અંગે માહિતીનું આદાન-પ્રદાન કરીને સહકાર હાંસલ કરવામાં આવે છે.
(Visitor Counter : 150
ગૃહ મંત્રાલય
સ્કૂલ ઓફ સિક્યોરિટી, લો એન્ફોર્સમેન્ટ એન્ડ ક્રિમિનલ જસ્ટિસ 
મૂટ કોર્ટનો ઉદઘાટન સમારોહ
30મી જાન્યુઆરી 2023ના રોજ, સ્કૂલ ઓફ સિક્યોરિટી, લો એન્ફોર્સમેન્ટ અને ક્રિમિનલ જસ્ટિસ દ્વારા મૂટ કોર્ટ હોલના ઉદ્ઘાટન સમારોહનું આયોજન કરવામાં આવ્યું હતું. અત્યાધુનિક મૂટ કોર્ટ હોલનું ઉદ્ઘાટન ગુજરાત હાઇકોર્ટના જજ માનનીય સુશ્રી જસ્ટિસ સોનિયા ગોકાણી દ્વારા કરવામાં આવ્યું હતું, જેમણે મુખ્ય મહેમાન તરીકે સમારોહની અધ્યક્ષતા કરી હતી. શ્રી રાહુલ એ. ત્રિવેદી, સભ્ય-સચિવ, જીએસએલએસએ, પ્રિન્સિપાલ ડિસ્ટ્રિક્ટ એન્ડ સેશન જજ, ગુજરાત સરકારના કાનૂની વિભાગના અધિકારીઓ અને અન્ય ન્યાયિક અધિકારીઓની હાજરી દ્વારા પણ ઉદ્ઘાટન કરવામાં આવ્યું હતું.
રિબન કાપવાના સમારોહ પછી, મહાનુભાવો આરઆરયુ ઓડિટોરિયમ તરફ આગળ વધ્યા. મુખ્ય મહેમાન ઉપરાંત, મંચ પર ઉપસ્થિત મહાનુભાવોમાં પ્રો.  બિમલ એન. પટેલ, વાઇસ ચાન્સેલર, ડૉ. એસ. એલ. વાયા, મુખ્ય માર્ગદર્શક, સ્કૂલ ઑફ ક્રિમિનોલોજી એન્ડ બિહેવિયરલ સાયન્સ અને ડૉ. ડિમ્પલ રાવલ, નિયામક, સ્કૂલ ઓફ સિક્યોરિટી, લો એન્ફોર્સમેન્ટ અને ક્રિમિનલ જસ્ટિસ I/c સામેલ હતા..
વાઇસ ચાન્સેલર પ્રો. બિમલ એન.પટેલ દ્વારા મુખ્ય મહેમાનનું સન્માન કરવામાં આવ્યું હતું. આ પછી ડો. ડિમ્પલ રાવલ, નિયામક I/c, SSLECJ દ્વારા સ્વાગત પ્રવચન કરવામાં આવ્યું હતું જેમાં મૂટ કોર્ટના મહત્વ અને વિદ્યાર્થીઓ તેમજ કાયદાકીય સમુદાય માટે તેના ફાયદા પર ભાર મૂકવામાં આવ્યો હતો.
સ્વાગત પ્રવચન બાદ મુખ્ય અતિથિ સુશ્રી જસ્ટિસ સોનિયા ગોકાણી, માનનીય ન્યાયાધીશ, ગુજરાત હાઇકોર્ટે મહાત્મા ગાંધીની સત્ય  અને જીવનના સાચા હેતુઓ જાણવાની શોધની ફિલોસોફી વર્ણવી હતી. શ્રીમતી જસ્ટિસે ન્યાય અને કાયદાના શાસન પર શ્રી નાની પાલખીવાલાના મંતવ્યો પર ભાર મૂક્યો હતો જે માણસની સમજશક્તિ દ્વારા વિકસિત સૌથી ઉમદા ખ્યાલ તરીકે હતો. શ્રીમતી ગોકાણીએ ટિપ્પણી કરી કે કાયદાના શાસનના રક્ષણ માટે, આપણે સ્ત્રી અને પુરૂષોને કાયદામાં અદભૂત ગુણો અને મજબૂત પ્રતિબદ્ધતા સાથે શિક્ષિત કરવા જોઈએ અને કાયદાકીય, વકીલાતની કુશળતા અને કાનૂની વ્યવસાયના ઉદ્દેશ્યો પર પણ ભાર મૂક્યો હતો અને જણાવ્યું હતું કે નવી સ્થાપિત મૂટ RRUના કોર્ટ હોલ ડ્રાફ્ટિંગની કળાને વધારવામાં સેવા આપશે. તેણીએ ભારત અને વિદેશમાં મૂટ કોર્ટના ઈતિહાસ અને ઉત્ક્રાંતિનો પણ ઉલ્લેખ કર્યો અને વિદ્યાર્થીઓમાં સોફ્ટ સ્કીલ અને ટેકનોલોજીકલ જ્ઞાનની જરૂરિયાત પર ધ્યાન કેન્દ્રિત કર્યું. મૅમે અવલોકન કર્યું કે વકીલોની સંખ્યાના સંદર્ભમાં ભારત વિશ્વમાં બીજા ક્રમનો સૌથી ઊંચો દેશ છે અને તેણે એવું પણ કહ્યું કે નાની પાલખીવાલા નૈતિકતા વિશે ચિંતિત છે, અને યુનિવર્સિટીને આગામી વકીલોની કાળજી લેવા વિનંતી કરી. સુશ્રી ગોકાણીએ RRU ની કાયદાકીય સેવાઓ અને ખાસ કરીને બાળકોને આપવામાં આવતી સેવાઓ હેઠળ તેની વિસ્તરણ પ્રવૃત્તિઓ માટે પણ પ્રશંસા કરી હતી અને બાળકો અંગે મહાત્મા ગાંધીના વિચારોનો સંદર્ભ આપ્યો હતો.
લો ફેકલ્ટી શ્રી ગંતવ ગુપ્તા, મૂટ કોર્ટ કો-ઓર્ડિનેટર, SSLECJ એ પ્રસંગને માણવા બદલ અધિકારીઓનો આભાર માનીને અને સુશ્રી ગોકાણીને કેમ્પસની વારંવાર મુલાકાત લેવા આમંત્રણ આપવા સાથે આ કાર્યક્રમનું સમાપન થયું.
ઈવેન્ટની કેટલીક તસવીરોઃ
YP/GP/JD
(Visitor Counter : 135
સ્વાસ્થ્ય અને પરિવાર કલ્યાણ મંત્રાલય
ભારત સક્રિય કેસમાં સતત ઘટાડાના માર્ગ પર અગ્રેસર
27 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ છે
10 રાજ્યોમાં કુલ સક્રિય કેસના 78% જેટલા કેસ છે
ભારત સક્રિય કેસમાં સતત ઘટાડાના માર્ગ પર અગ્રેસર થવાનો અહેવાલ આપે છે. સક્રિય કેસ છેલ્લા સાત દિવસથી 6 લાખ કરતા ઓછા છે અને હાલમાં 5,27,962 છે. સક્રિય કેસ હવે દેશના કુલ પોઝિટીવ કેસના માત્ર 6.31% છે.
રાષ્ટ્રીય વલણને પગલે 27 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ છે.
દેશમાં કુલ સક્રિય કેસમાંથી 78% કેસ 10 રાજ્યો / કેન્દ્રશાસિત પ્રદેશના છે. મહારાષ્ટ્ર, કેરળ, દિલ્હી અને પશ્ચિમ બંગાળમાં સંયુક્ત રીતે 51%થી વધુ સક્રિય કેસ છે.
સક્રિય કેસનું ઘટતું વલણ અવિરત વૃદ્ધિ દ્વારા સાજા થયેલા કેસની દરરોજે ઘટતી સંખ્યાને પૂરક છે. કુલ સાજા થયેલા કેસ 7,711,809 છે. સાજા થયેલા કેસ અને સક્રિય કેસ વચ્ચેનું અંતર લગભગ 72 લાખ  પર પહોંચી ગયું છે. રાષ્ટ્રીય સાજા થવાનો દર વધીને 92.20% થયો છે.
છેલ્લા 24 કલાકમાં 55,331 કોવિડ દર્દીઓ સ્વસ્થ થયા છે અને તેમને રજા આપવામાં આવી છે, જ્યારે નવા પુષ્ટિ થયેલા કેસ 50,210 છે.
નવા સાજા થયેલા કેસમાંથી 82% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
એક દિવસમાં 8,000થી વધુ સાજા થયેલા કેસ સાથે મહારાષ્ટ્ર, કેરળ અને કર્ણાટકનું મહત્તમ યોગદાન છે. તે બધા સાથે નવા સાજા થયેલા કેસમાં 45%થી વધુ હિસ્સો ધરાવે છે.
છેલ્લા 24 કલાકમાં 50,210 નવા પુષ્ટિ થયેલ કેસ નોંધાયા છે.
નવા કેસમાંથી 79% કેસ 10 રાજ્યો અને કેન્દ્રશાસિત પ્રદેશોમાં કેન્દ્રિત જોવા મળે છે.
કેરળ હજી પણ 8000 થી વધુ કેસ સાથે મોખરે છે. ત્યારબાદ દિલ્હીમાં 6000થી વધુ કેસ છે.
છેલ્લા 24 કલાકમાં 704 લોકોના મૃત્યુ નોંધાયા છે.
જેમાં દસ રાજ્ય / કેન્દ્રશાસિત પ્રદેશો નવા મૃત્યુઆંકના લગભગ 80% હિસ્સો ધરાવે છે. નવા નોંધાયેલ મૃત્યુઆંકના 42% થી વધુ મૃત્યુ એકલા મહારાષ્ટ્ર માં થયા છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 165.20 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 10.71 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,65,20,44,645
|
|
બાકી ઉપલબ્ધ
|
|
10,71,21,576
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 165.20 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 10.71 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 135
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 45.07 કરોડ લોકોને રસી આપવામાં આવી
- દેશમાં અત્યાર સુધીમાં કુલ 3,07,01,612 કરોડ દર્દી સાજા થયા
- સાજા થવાનો દર 97.38% થયો
- છેલ્લા 24 કલાકમાં 38,465 દર્દીઓ સાજા થયા
- છેલ્લા 24 કલાકમાં ભારતમાં 43,509 નવા કેસ નોંધાયા
- ભારતમાં સક્રિય કેસનું ભારણ 4,03,840 થયું
- સક્રિય કેસ કુલ કેસનાં 1.28% થયા
- સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.38% છે
- દૈનિક પોઝિટિવિટી દર 2.52%એ પહોંચ્યો, 5%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 46.26 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1740169
કોવિડ-19 રસીકરણ અપડેટ
વિગત: https://pib.gov.in/PressReleasePage.aspx?PRID=1740185
ભારત સરકાર દ્વારા મેડિકલ શિક્ષણ અંગે ઐતિહાસિક નિર્ણય લેવાયો
વિગત: https://pib.gov.in/PressReleasePage.aspx?PRID=1740268
કોવિડ-19 કેસની સંખ્યામાં તીવ્ર વધારો જોતાં કેન્દ્ર કેરળમાં ઉચ્ચ સ્તરીય ટીમ મોકલશે
વિગત: https://pib.gov.in/PressReleasePage.aspx?PRID=1740183
આયુષ મંત્રાલયે કોવિડ-19ના ઈલાજમાં એનઆઈસીઈના નિરાધાર દાવાઓનું જોરદાર ખંડન કર્યુ
વિગત: https://pib.gov.in/PressReleasePage.aspx?PRID=1740187
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 180
પ્રધાનમંત્રીનું કાર્યાલય
પ્રધાનમંત્રી કાર્યાલયે કોવિડ-19ને નિયંત્રણમાં લેવા 11 સક્ષમ જૂથોના પ્રયાસોની સમીક્ષા કરી
પુરવઠા સાંકળનાં સાતત્યપૂર્ણ વ્યવસ્થાપનને સુનિશ્ચિત કરવા ક્ષમતા ઊભી કરવી જરૂરી
પ્રાદેશિક ભાષાઓમાં સંચાર દ્વારા છેવાડાનાં સ્તર સુધી પહોંચવાની કામગીરી પર ધ્યાન કેન્દ્રિત કરવામાં આવ્યું
કોવિડ-19ના પ્રસારના પરિણામ સ્વરૂપે ઊભા થયેલા પડકારો ઝીલવા અધિકારીઓના સક્ષમ જૂથની બેઠક આજે પ્રધાનમંત્રીના અગ્ર સચિવના અધ્યક્ષપદ હેઠળ યોજાઈ હતી. આ બેઠક રોગચાળાની અસરનો સામનો કરવા હાલ ચાલુ પ્રયાસો પર નજર રાખવા પ્રધાનમંત્રી કાર્યાલય દ્વારા વિવિધ સ્તરે નિયમિત સમયાંતરે યોજાતી શ્રેણીબદ્ધ સમીક્ષામાં તાજેતરની હતી.
અગ્ર સચિવે સક્ષમ જૂથો દ્વારા હાથ ધરવામાં આવેલા પ્રયાસોની સમીક્ષા કરી હતી. એમાં જરૂરી ચીજવસ્તુઓની ઉપલબ્ધતા માટે સપ્લાય ચેઇન અને લોજિસ્ટિક્સ મેનેજમેન્ટ સાથે સંબંધિત મુદ્દા, સંકળાયેલા હિતધારકોના લાભ માટે હાથ ધરવામાં આવેલા પ્રયાસો, સોશિયલ ડિસ્ટન્સિંગ જાળવવા પોતાના ઉત્પાદનોની લગણી કરવા ખેડૂતોને સહાય કરવાનાં પગલાં લેવા, વિશ્વાસ ઊભો કરવા જરૂરી પગલાં લેવા અને ગૃહ મંત્રાલયની માર્ગદર્શિકાનું પાલન સુનિશ્ચિત કરવા જરૂરી પગલાં લેવાની ચર્ચા થઈ હતી. બેઠકમાં પરીક્ષણની વિસ્તૃત આચારસંહિતા અને પ્રક્રિયાની સમીક્ષા થઈ હતી અને સંતોષ વ્યક્ત કરવામાં આવ્યો હતો, જે અંતર્ગત અત્યાર સુધી 1,45,916 નમૂનાઓનું પરીક્ષણ થયું છે.
બેઠકમાં જાણકારી આપવામાં આવી હતી કે, રાજ્યોનાં તમામ મુખ્ય સચિવોને માઇગ્રન્ટ અને બેઘર લોકો જેવા જૂથો માટે આશ્રયની વ્યવસ્થા કરવા સૂચનો આપવામાં આવ્યાં હતાં. ઉપરાંત રાજ્યો અને જિલ્લા સ્તરે હાથ ધરવામાં આવેલા પગલાં પર નજર રાખવા કેન્દ્ર સતત સંપર્કમાં છે. પીપીઇનું ઉત્પાદન વધ્યું છે અને હેલ્થકેર કર્મચારીઓની ક્ષમતા વધારવાની કામગીરી સુનિશ્ચિત કરવામાં આવી છે. બિનસરકારી સંસ્થાઓ  અને નાગરિક સમાજ જૂથોને પણ સક્રિય કરવામાં આવ્યાં છે. અગ્ર સચિવે સૂચન કર્યું હતું કે, જિલ્લા સ્તરે એનજીઓ સાથે સંકલન સ્થાપિત થયું છે, જેથી સંસાધનોની ઉપયોગિતાનું પુનરાવર્તન ટાળી શકાય અને અસરકારકતા સુનિશ્ચિત થાય.
પ્રધાનમંત્રી ગરીબ કલ્યાણ યોજના અંતર્ગત આર્થિક રાહત પેકેજ દ્વારા કલ્યાણકારક પગલાંની પ્રગતિની સમીક્ષા પણ થઈ હતી. અગ્ર સચિવે ભાર મૂક્યો હતો કે, તમામ લક્ષિત લાભાર્થીઓ સુધી લાભ પહોંચે એ સુનિશ્ચિત કરવા સચોટ ડેટા મહત્ત્વપૂર્ણ છે.
દેશભરમાં માહિતીને સમયસર પહોંચે એ સુનિશ્ચિત કરવા લેવામાં આવેલા પગલાંની ચર્ચા થઈ હતી તથા પ્રાદેશિક ભાષાઓમાં સંચાર દ્વારા છેવાડાનાં સ્તર સુધી માહિતી પહોંચે એના પર ભાર મૂકવામાં આવ્યો હતો. ટેકનોલોજી અને ડેટા મેનેજમેન્ટના મોરચે આરોગ્ય સેતુ એપ શરૂ કરવા પર સંતોષ વ્યક્ત કરવામાં આવ્યો છે, ત્યારે એપ સાથે યુઝરનું જોડાણ વધારવામાં આવ્યું છે.
આ બેઠકમાં પ્રધાનમંત્રી કાર્યાલય તથા ભારત સરકારનાં અન્ય મંત્રાલયોના વરિષ્ઠ અધિકારીઓ ઉપસ્થિત રહ્યાં હતાં.
(
નાણા મંત્રાલય
વરિષ્ઠ નાગિકોને રાહત – જમા યોજનાઓથી થનારી આવકમાં છૂટની મર્યાદા વધારીને 50 હજાર રૂપિયા કરાઈ
પ્રધાનમંત્રી વય વંદના યોજના માર્ચ 2020 સુધી ચાલુ રહેશે – પ્રધાનમંત્રી વયવંદના યોજના અંતર્ગત રોકાણની વર્તમાન મર્યાદા વધારીને 15 લાખ કરાઈ
નવી દિલ્હી, 01-02-2018
વરિષ્ઠ નાગરિકોની ગૌરવપૂર્ણ જીવન પ્રદાન કરવા માટે કેન્દ્રીય નાણાં તેમજ કોર્પોરેટ બાબતોના મંત્રી શ્રી અરૂણ જેટલીએ વરિષ્ઠ નાગરિકો માટે મહત્વપૂર્ણ રાહતોની જાહેરાત કરી છે.
સંસદમાં આજે સામાન્ય અંદાજપત્ર 2018-19 રજૂ કરતાં નાણાં મંત્રીએ કહ્યું કે બેંકો તથા પોસ્ટ ઓફિસમાં જમા રકમ પર વ્યાજની આવકમાં 10 હજાર રૂપિયા સુધીની છૂટને વધારીને 50 હજાર રૂપિયા સુધીની કરાઈ છે. તથા આવક વેરા ધારાના 194એ અંતર્ગત સ્રોત પર આવકવેરાની કપાત નહીં કરાય. આ લાભ ફિક્સ્ડ ડિપોઝીટ યોજના તથા રિકરિંગ ડિપોઝીટ યોજનામાં પ્રાપ્ત થનારા વ્યાજ માટે પણ ઉપલબ્ધ થશે.
નાણાં મંત્રીએ કહ્યું કે કલમ 80ડી અંતર્ગત સ્વાસ્થ્ય વિમા પ્રીમિયમ તથા ચિકિત્સા ખર્ચ હેતુ કપાતની સીમાને 30 હજાર રૂપિયાથી વધારીને 50 હજાર કરાઈ છે. હવે દરેક વરિષ્ઠ નાગરિક કોઈપણ સ્વાસ્થ્ય વીમા પ્રીમિયમ અથવા કોઈપણ ચિકિત્સાના સંદર્ભમાં 50 હજાર રૂપિયા પ્રતિવર્ષ સુધી કપાતના લાભ માટે દાવો કરી શકશે.
નાણાં મંત્રીએ કલમ 80-ડીડીબી અંતર્ગત ગંભીર બીમારી સાથે સંબંધિત ચિકિત્સા ખર્ચ માટે કપાતની મર્યાદાને વરિષ્ઠ નાગરિકોની બાબતમાં 60 હજાર રૂપિયાથી વધારી અને અતિ વરિષ્ઠ નાગરિકોની બાબતમાં 80 હજાર રૂપિયાથી વધારી દરેક વરિષ્ઠ નાગરિકો માટે એક લાખ રૂપિયાનો પ્રસ્તાવ રજૂ કર્યો છે.
આ છૂટછાટો ઉપરાંત નાણાં મંત્રીએ કહ્યું કે પ્રધાનમંત્રી વય વંદના યોજનાને માર્ચ 2020 સુધી વધારી દેવાઈ છે. આ યોજના અંતર્ગત ભારતીય જીવન વીમા નિગમ દ્વારા 8 ટકા નિશ્ચિત પ્રતિલાભ અપાય છે. આ યોજના અંતર્ગત દરેક વરિષ્ઠ નાગરિક માટે 7.5 લાખ રૂપિયાની વર્તમાન રોકાણ મર્યાદાને વધારીને 15 લાખ રૂપિયા કરાઈ છે.
NP/J.Khunt/GP ->
(Visitor Counter : 130